Maksaruohot

Maksaruohot eli suomumaksaruohot (Sedum) on maksaruohokasveihin kuuluva suku, johon kuuluu noin 400 lajia. Maksaruohot ovat mehikasveja, joiden mehevät lehdet mahdollistavat niiden kasvamisen kuivilla seuduilla. Suvun edustajat ovat levinneet pohjoiselle pallonpuoliskolle. Kasvutavaltaan maksaruohot ovat pystykasvuisia matalia ruohoja tai mattomaisia maanpeittokasveja. Tähtimäisessä kukassa on yleensä viisi (harvoin neljä tai kuusi) terälehteä ja kaksin verroin heteitä. Kukka on lajista riippuen väriltään keltainen, valkoinen, vaaleanpunainen tai punainen. Suomessa esiintyy luonnonvaraisena seitsemän lajia ja useita lajeja kasvatetaan koristekasveina esimerkiksi kivikkopuutarhoissa, joista niitä on paikoitellen siirtynyt myös luontoon puutarhakarkulaisina. Maksaruohojen kukat houkuttelevat perhosia.

Lajeja

Suomessa esiintyvät lajit 
 isomaksaruoho (Sedum telephium, syn. Hylotelephium telephium): 20–50 cm, valkoiset kukat, melko yleinen rannikkoseudulla Helsingistä Ouluun.
 kalliomaksaruoho (Sedum rupestre, syn. S. reflexum): 10–30 cm, keltaiset kukat, harvinaisena Ahvenanmaalla ja lounaissaaristossa.
 karvamaksaruoho (Sedum villosum): 2–6 cm, vaaleanpunaiset kukat, esiintymä Muoniossa.
 keltamaksaruoho (Sedum acre): 3–12 cm, keltaiset kukat, Etelä-Suomessa ja rannikolla yleisenä.
 kesämaksaruoho (Sedum annuum): 3–10 cm, keltaiset kukat, Etelä-Suomessa ja pohjoisimmassa Lapissa.
 särmämaksaruoho (Sedum sexangulare): 3–10 cm, keltaiset kukat, Ahvenanmaalla harvinaisena, esiintymä Kirkkonummella.
 valkomaksaruoho (Sedum album): 5–15 cm, valkoiset kukat, Ahvenanmaalla ja lounaissaaristossa yleisenä.

Koristekasveina kasvatettavia lajeja 
 aasinmaksaruoho (Sedum burrito)
 adolfinmaksaruoho (Sedum adolphii)
 alppimaksaruoho (Sedum montanum)
 amppelimaksaruoho (Sedum sieboldii)
 amurinmaksaruoho (Sedum selskianum)
 espanjanmaksaruoho (Sedum hispanicum)
 haromaksaruoho (Sedum griseum)
 helmimaksaruoho (Sedum divergens)
 himalajanmaksaruoho (Sedum pachyclados)
 häntämaksaruoho (Sedum morganianum)
 härmemaksaruoho (Sedum allantoides)
 japaninmaksaruoho (Sedum cauticola)
 kalliovuortenmaksaruoho (Sedum stenopetalum)
 kalvasmaksaruoho (Sedum ochroleucum)
 kamtšatkanmaksaruoho (Sedum kamtschaticum)
 kaukasianmaksaruoho (Sedum spurium)
 kultamaksaruoho (Sedum floriferum)
 lusikkamaksaruoho (Sedum spathulifolium)
 lyydianmaksaruoho (Sedum lydium)
 mongolianmaksaruoho (Sedum hybridum)
 mykerömaksaruoho (Sedum anacampseros)
 neidonmaksaruoho (Sedum pulchellum)
 neulasmaksaruoho (Sedum sediforme)
 nukkamaksaruoho (Sedum dasyphyllum)
 oregoninmaksaruoho (Sedum oreganum)
 palleromaksaruoho (Sedum pachyphyllum)
 papumaksaruoho (Sedum stahlii)
 peiponmaksaruoho (Sedum forsterianum)
 persianmaksaruoho (Sedum stoloniferum)
 pohjanmerenmaksaruoho (Sedum anglicum)
 pyreneidenmaksaruoho (Sedum borderi)
 rubiinimaksaruoho (Sedum rubrotinctum)
 ruusukemaksaruoho (Sedum suaveolens)
 sinimaksaruoho (Sedum caeruleum)
 siperianmaksaruoho (Sedum aizoon)
 siromaksaruoho (Sedum gracile)
 syysmaksaruoho (Sedum spectabile)
 talvimaksaruoho (Sedum bellum)
 tatranmaksaruoho (Sedum fabaria)
 tuoksumaksaruoho (Sedum populifolium)
 turkestaninmaksaruoho (Sedum ewersii)
 turkinmaksaruoho (Sedum bithynicum)
 tähtimaksaruoho (Sedum ternatum)

Koristekasveina kasvatettavia lajikkeita 
 hurmemaksaruoho (Sedum 'Common Red')
 komeamaksaruoho (Sedum 'Herbstfreude')
 purppuramaksaruoho (Sedum 'Ruby Glow')
 tarhamaksaruoho (Sedum 'Irmeli')

Lähteet

Aiheesta muualla 
 Suomen Lajitietokeskus: Suomumaksaruohot – Sedum
 Funet: Maksaruohot